title: 2013 m. vasario 14 d. Komisijos įgyvendinimo reglamentas (ES) Nr. 129/2013, kuriuo dėl 2013 m. ūkininkams skirtinos pereinamojo laikotarpio nacionalinės paramos iš dalies keičiamas Reglamentas (EB) Nr. 1121/2009 ir dėl 2013 m. tiesioginių išmokų sumažinimo, susijusio su savanorišku patikslinimu, iš dalies keičiamas Reglamentas (EB) Nr. 1122/2009

text:
15.2.2013

               LT

               Europos Sąjungos oficialusis leidinys

               L 44/2

         KOMISIJOS ĮGYVENDINIMO REGLAMENTAS (ES) Nr. 129/2013
   2013 m. vasario 14 d.
   kuriuo dėl 2013 m. ūkininkams skirtinos pereinamojo laikotarpio nacionalinės paramos iš dalies keičiamas Reglamentas (EB) Nr. 1121/2009 ir dėl 2013 m. tiesioginių išmokų sumažinimo, susijusio su savanorišku patikslinimu, iš dalies keičiamas Reglamentas (EB) Nr. 1122/2009
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. sausio 19 d. Tarybos reglamentą (EB) Nr. 73/2009, nustatantį bendrąsias tiesioginės paramos schemų ūkininkams pagal bendrą žemės ūkio politiką taisykles ir nustatantį tam tikras paramos schemas ūkininkams, iš dalies keičiantį reglamentus (EB) Nr. 1290/2005, (EB) Nr. 247/2006, (EB) Nr. 378/2007 ir panaikinantį Reglamentą (EB) Nr. 1782/2003 (1), ypač į jo 142 straipsnio c ir e punktus,
   kadangi:

               (1)

               pagal Reglamento (EB) Nr. 73/2009 133a straipsnį, įterptą Europos Parlamento ir Tarybos reglamentu (ES) Nr. 671/2012 (2), tam tikros naujosios valstybės narės 2013 m. gali skirti pereinamojo laikotarpio nacionalinę paramą, laikydamosi sąlygų, kurios taikomos papildomoms nacionalinėms tiesioginėms išmokoms. Todėl, siekiant atsižvelgti į šią pereinamojo laikotarpio paramą, turėtų būti iš dalies pakeistas 2009 m. spalio 29 d. Komisijos reglamento (EB) Nr. 1121/2009, kuriuo nustatomos išsamios Tarybos reglamento (EB) Nr. 73/2009 IV ir V antraštinėse dalyse numatytų paramos ūkininkams schemų taikymo taisyklės (3), III antraštinės dalies 2 skyrius, kuriame nustatytos papildomų nacionalinių tiesioginių išmokų sistemos įgyvendinimo taisyklės;

               (2)

               Reglamento (EB) Nr. 73/2009 10b straipsnyje, įterptame Reglamentu (ES) Nr. 671/2012, numatytas 2013 m. tiesioginių išmokų savanoriško patikslinimo mechanizmas. Todėl tikslinga atitinkamai pritaikyti 2009 m. lapkričio 30 d. Komisijos reglamento (EB) Nr. 1122/2009, kuriuo nustatomos išsamios Tarybos reglamento (EB) Nr. 73/2009 įgyvendinimo taisyklės, susijusios su kompleksiniu paramos susiejimu, moduliavimu ir integruota administravimo ir kontrolės sistema pagal tame reglamente numatytas ūkininkams skirtas tiesioginės paramos schemas, ir Tarybos reglamento (EB) Nr. 1234/2007 įgyvendinimo taisyklės, susijusios su kompleksiniu paramos susiejimu pagal vyno sektoriui numatytą paramos schemą (4), 79 straipsnio 1 dalį;

               (3)

               todėl reglamentai (EB) Nr. 1121/2009 ir (EB) Nr. 1122/2009 turėtų būti atitinkamai iš dalies pakeisti;

               (4)

               šiame reglamente numatytos priemonės atitinka Tiesioginių išmokų vadybos komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 1121/2009 pakeitimai
   Reglamentas (EB) Nr. 1121/2009 iš dalies keičiamas taip:

               1)

               III antraštinės dalies 2 skyriaus pavadinimas pakeičiamas taip:

                     „Papildomos nacionalinės tiesioginės išmokos ir pereinamojo laikotarpio nacionalinė parama“
                  .

               2)

               91 straipsnis pakeičiamas taip:
               „91 straipsnis
               Išmokų mažinimo koeficientas
               Jei konkrečiame sektoriuje papildomos nacionalinės tiesioginės išmokos arba pereinamojo laikotarpio nacionalinė parama viršija didžiausią pagal Reglamento (EB) Nr. 73/2009 132 straipsnio 7 dalį arba 133a straipsnio 5 dalį Komisijos leidžiamą lygį, tam sektoriui skiriamų papildomų nacionalinių tiesioginių išmokų arba pereinamojo laikotarpio nacionalinės paramos norma proporcingai mažinama taikant išmokų mažinimo koeficientą.“

               3)

               93, 94 ir 95 straipsniai pakeičiami taip:
               „93 straipsnis
               Patikrinimai
               Kad užtikrintų atitiktį papildomų nacionalinių tiesioginių išmokų ir pereinamojo laikotarpio nacionalinės paramos skyrimo sąlygoms, kaip nustatyta Komisijos leidimu pagal Reglamento (EB) Nr. 73/2009 132 straipsnio 7 dalį arba 133a straipsnio 5 dalį, naujosios valstybės narės taiko tinkamas kontrolės priemones.
               94 straipsnis
               Metinė ataskaita
               Naujosios valstybės narės teikia ataskaitas, kuriose nurodo papildomų nacionalinių tiesioginių išmokų ir pereinamojo laikotarpio nacionalinės paramos sistemai įgyvendinti skirtas priemones, iki metų, einančių po tų priemonių įgyvendinimo, birželio 30 d. Ataskaitoje nurodoma bent ši informacija:

                           a)

                           visi aplinkybių pokyčiai, darantys poveikį šių išmokų mokėjimui;

                           b)

                           atsiskaitant už kiekvieną iš šių išmokų nurodomas paramos gavėjų skaičius, visa suteiktos papildomos nacionalinės paramos suma, taip pat hektarų skaičius, gyvulių skaičius arba kiti skirtų išmokų vienetai ir, jei taikoma, išmokos norma;

                           c)

                           ataskaita apie kontrolės priemones, taikytas pagal 93 straipsnį.

                     95 straipsnis
               Valstybės pagalba
               Papildomos nacionalinės tiesioginės išmokos ir pereinamojo laikotarpio nacionalinė parama, skirtos pažeidžiant Reglamento (EB) Nr. 73/2009 132 straipsnio 7 dalyje ir 133a straipsnio 5 dalyje nurodyto Komisijos leidimo reikalavimus, laikomos neteisėta valstybės pagalba, kaip numatyta Tarybos reglamente (EB) Nr. 659/1999 (5).

         2 straipsnis
   Reglamento (EB) Nr. 1122/2009 pakeitimai
   Reglamento (EB) Nr. 1122/2009 79 straipsnio 1 dalis pakeičiama taip:

      „1.   Paramos sumažinimas, susijęs su moduliavimu, numatytu Reglamento (EB) Nr. 73/2009 7 ir 10 straipsniuose ir atitinkamais atvejais numatytu Tarybos reglamento (EB) Nr. 378/2007 (6) 1 straipsnyje, už 2013 m. su savanorišku patikslinimu, numatytu Reglamento (EB) Nr. 73/2009 10b straipsnyje, taip pat paramos sumažinimas dėl finansinės drausmės, numatytos Reglamento (EB) Nr. 73/2009 11 straipsnyje, ir to reglamento 8 straipsnio 1 dalyje numatytas sumažinimas taikomi skirtingų Reglamento (EB) Nr. 73/2009 I priede išvardytų paramos schemų išmokų, į kurias turi teisę kiekvienas ūkininkas, sumai, laikantis šio reglamento 78 straipsnyje nustatytos tvarkos.

   3 straipsnis
   Įsigaliojimas
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2013 m. vasario 14 d.

            Komisijos vardu

            Pirmininkas

         José Manuel BARROSO

      (1)  OL L 30, 2009 1 31, p. 16.

      (2)  OL L 204, 2012 7 31, p. 11.

      (3)  OL L 316, 2009 12 2, p. 27.

      (4)  OL L 316, 2009 12 2, p. 65.

      (5)  OL L 83, 1999 3 27, p. 1.“

      (6)  OL L 95, 2007 4 5, p. 1.“


title: 2011 m. lapkričio 9 d. Komisijos įgyvendinimo reglamentas (ES) Nr. 1136/2011, kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti

text:
10.11.2011

               LT

               Europos Sąjungos oficialusis leidinys

               L 292/8

         KOMISIJOS ĮGYVENDINIMO REGLAMENTAS (ES) Nr. 1136/2011
   2011 m. lapkričio 9 d.
   kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendrą bendro žemės ūkio rinkų organizavimo reglamentą) (1),
   atsižvelgdama į 2011 m. birželio 7 d. Komisijos įgyvendinimo reglamentą (ES) Nr. 543/2011, kuriuo nustatomos išsamios Tarybos reglamento (EB) Nr. 1234/2007 taikymo vaisių bei daržovių ir perdirbtų vaisių bei daržovių sektoriuose taisyklės (2), ypač į jo 136 straipsnio 1 dalį,
   kadangi:
   Įgyvendinimo reglamentu (ES) Nr. 543/2011, atsižvelgiant į daugiašalių derybų dėl prekybos Urugvajaus raunde rezultatus, nustatomi kriterijai, pagal kuriuos Komisija nustato standartines importo iš trečiųjų šalių vertes produktams ir laikotarpiams, nurodytiems jo XVI priedo A dalyje,
   PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) Nr. 543/2011 136 straipsnyje minimos standartinės importo vertės yra nustatytos šio reglamento priede.
   2 straipsnis
   Šis reglamentas įsigalioja 2011 m. lapkričio 10 d.

      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2011 m. lapkričio 9 d.

            Komisijos vardu Pirmininko pavedimu

         José Manuel SILVA RODRÍGUEZ

            Žemės ūkio ir kaimo plėtros generalinis direktorius

      (1)  OL L 299, 2007 11 16, p. 1.

      (2)  OL L 157, 2011 6 15, p. 1.

      PRIEDAS
      Standartinės importo vertės, skirtos kai kurių vaisių ir daržovių įvežimo kainai nustatyti

                  (EUR/100 kg)

                  KN kodas

                  Trečiosios šalies kodas (1)

                  Standartinė importo vertė

                  0702 00 00

                  AL

                  64,0

                  MA

                  47,8

                  MK

                  61,4

                  TR

                  85,9

                  ZZ

                  64,8

                  0707 00 05

                  AL

                  64,0

                  EG

                  161,4

                  TR

                  135,1

                  ZZ

                  120,2

                  0709 90 70

                  AR

                  61,1

                  MA

                  70,1

                  TR

                  146,8

                  ZZ

                  92,7

                  0805 20 10

                  MA

                  80,2

                  ZA

                  74,4

                  ZZ

                  77,3

                  0805 20 30, 0805 20 50, 0805 20 70, 0805 20 90

                  AR

                  54,5

                  HR

                  10,3

                  IL

                  76,0

                  MA

                  79,7

                  TR

                  81,8

                  UY

                  54,6

                  ZZ

                  59,5

                  0805 50 10

                  AR

                  58,5

                  BO

                  59,5

                  TR

                  67,5

                  ZA

                  40,1

                  ZZ

                  56,4

                  0806 10 10

                  BR

                  231,5

                  CL

                  73,3

                  EC

                  65,7

                  LB

                  291,0

                  TR

                  144,2

                  US

                  268,2

                  ZA

                  80,8

                  ZZ

                  165,0

                  0808 10 80

                  CA

                  145,0

                  CL

                  90,0

                  CN

                  67,2

                  MK

                  41,0

                  NZ

                  127,6

                  ZA

                  150,1

                  ZZ

                  103,5

                  0808 20 50

                  CN

                  50,3

                  TR

                  133,1

                  ZZ

                  91,7

         (1)  Šalių nomenklatūra yra nustatyta Komisijos Reglamentu (EB) Nr. 1833/2006 (OL L 354, 2006 12 14, p. 19). Kodas „ZZ“ atitinka „kitas šalis“.


title: 2013 m. sausio 25 d. Komisijos įgyvendinimo reglamentas (ES) Nr. 75/2013, kuriuo dėl kai kurių cukraus sektoriaus produktų tipinių kainų ir papildomo importo muito taikymo nukrypstama nuo Reglamento (EB) Nr. 951/2006 ir kuriuo panaikinamas Įgyvendinimo reglamentas (ES) Nr. 892/2012, kuriuo nustatomos tipinės kai kurių cukraus sektoriaus produktų kainos ir papildomi importo muitai 2012–2013 prekybos metais

text:
26.1.2013

               LT

               Europos Sąjungos oficialusis leidinys

               L 26/19

         KOMISIJOS ĮGYVENDINIMO REGLAMENTAS (ES) Nr. 75/2013
   2013 m. sausio 25 d.
   kuriuo dėl kai kurių cukraus sektoriaus produktų tipinių kainų ir papildomo importo muito taikymo nukrypstama nuo Reglamento (EB) Nr. 951/2006 ir kuriuo panaikinamas Įgyvendinimo reglamentas (ES) Nr. 892/2012, kuriuo nustatomos tipinės kai kurių cukraus sektoriaus produktų kainos ir papildomi importo muitai 2012–2013 prekybos metais
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendrą bendro žemės ūkio rinkų organizavimo reglamentą) (1), ypač į jo 143 straipsnį kartu su 4 straipsniu,
   kadangi:

               (1)

               tipinės kainos ir papildomų importo muitų dydžiai, taikytini baltajam cukrui, žaliaviniam cukrui ir kai kuriems sirupams 2012–2013 prekybos metais buvo nustatyti Komisijos įgyvendinimo reglamente (ES) Nr. 892/2012 (2);

               (2)

               Reglamento (EB) Nr. 1234/2007 141 straipsnio 2 dalyje nustatyta, kad papildomi importo muitai netaikomi, kai nėra tikėtina, kad importas galėtų sutrikdyti Bendrijos rinką, arba jei pastangos būtų neproporcingos siekiamam tikslui;

               (3)

               ilgą laiką cukraus kainos Sąjungos rinkoje gerokai viršijo orientacinę kainą ir, remiantis dabartine rinkos prognoze, nesitikima, kad cukraus kaina pasaulio rinkose sumažėtų tiek, kad, atsižvelgiant į šiuo metu taikomą importo tarifą, cukraus importas sutrikdytų ES cukraus rinką, jei nebūtų nustatyti papildomi importo muitai. Šiomis aplinkybėmis, kai kainos pasaulio rinkose yra palyginti didelės, nesitikima, kad cukraus produktų, nurodytų 2006 m. birželio 30 d. Komisijos reglamento (EB) Nr. 951/2006, nustatančio išsamias Tarybos reglamento (EB) Nr. 318/2006 įgyvendinimo taisykles dėl prekybos su trečiosiomis šalimis cukraus sektoriuje (3), 36 straipsnio 1 dalyje, importas sutrikdytų ES rinką, todėl šių produktų importui neturėtų būti nustatomi papildomi importo muitai. Atsižvelgiant į pasaulio ir Sąjungos cukraus rinkų organizavimo principus, nesitikima, kad ši padėtis gerokai pasikeistų per artimiausius dvejus prekybos metus, t. y. iki Sąjungos kvotų sistemos galiojimo pabaigos. Komisija nuolat stebi cukraus rinką ir, jei reikia, imasi bet kokių atitinkamų priemonių;

               (4)

               papildomi importo muitai nenustatomi, todėl nebūtina nustatyti orientacinių kainų, pagal kurias jie apskaičiuojami;

               (5)

               taigi, iki 2014–2015 prekybos metų pabaigos tikslinga nukrypti nuo reikalavimo taikyti Reglamento (EB) Nr. 951/2006 36 straipsnį;

               (6)

               todėl Įgyvendinimo reglamentas (ES) Nr. 892/2012 turėtų būti panaikintas;

               (7)

               Bendro žemės ūkio rinkų organizavimo vadybos komitetas per pirmininko nustatytą laikotarpį nuomonės nepateikė,

         PRIĖMĖ ŠĮ REGLAMENTĄ:
   1 straipsnis
   Nukrypstant nuo Reglamento (EB) Nr. 951/2006 36 straipsnio, papildomas importo muitas tame straipsnyje nurodytiems produktams netaikomas iki 2015 m. rugsėjo 30 d.
   2 straipsnis
   Įgyvendinimo reglamentas (ES) Nr. 892/2012 panaikinamas. Tačiau jis ir toliau taikomas papildomam muitui, kuris buvo nustatytas prieš įsigaliojant šiam reglamentui.
   3 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.

      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2013 m. sausio 25 d.

            Komisijos vardu

            Pirmininkas

         José Manuel BARROSO

      (1)  OL L 299, 2007 11 16, p. 1.

      (2)  OL L 263, 2012 9 28, p. 37.

      (3)  OL L 178, 2006 7 1, p. 24.